SF:ยังขาดปัจจัยบวกในระยะยาวโบรกฯ คงคำแนะนำถือ เป้า 6 บ.
บล.ซีไอเอ็มบี (ประเทศไทย) ระบุในบทวิเคราะห์ (2 ก.พ.) คาดว่า SFในไตรมาส 4/58 บริษัทจะรายงานกำไรสุทธิ 837 ล้านบาท คงแนะนำ “ถือ” ที่ราคาเป้าหมาย 6 บาทเนื่องจากยังขาดปัจจัยบวกในระยะยาว
2 ก.พ. 2559

บล.ซีไอเอ็มบี (ประเทศไทย) ระบุในบทวิเคราะห์ (2 ก.พ.) คาดว่าบริษัท สยามฟิวเจอร์ ดีเวลอปเมนท์ จำกัด (มหาชน) หรือ SF ในไตรมาส 4/58 บริษัทจะรายงานกำไรสุทธิ 837 ล้านบาท (+291% จากปีก่อน, +334% จากไตรมาสก่อน) โดยเป็นกำไรปกติ 237 ล้านบาท (+11% จากปีก่อน, +23% จากไตรมาสก่อน) เติบโตจากอานิสงค์เทศกาลปีใหม่
ขณะที่ผลประกอบการปี 58 คาดเติบโตการการปรับเพิ่มอัตราค่าเช่าที่ครบกำหนดอายุสัญญาระยะสั้น ขณะที่ผลประกอบการปี 59 คาดเติบโตจากปัจจัยการขยายพื้นที่เช่าสุทธิ 8,025 ตร.ม. (+2% จากปีก่อน)
สำหรับแผนพัฒนาโครงการใหม่ทั้งส่วนของ SF และพื้นที่โครงการเมกา รังสิตยังรอความชัดเจน คงแนะนำ “ถือ” ที่ราคาเป้าหมาย 6 บาทเนื่องจากยังขาดปัจจัยบวกในระยะยาว